Na osnovu člana 45. Statuta Udruženja inženjera i tehničara šumarstva FBiH, a u skladu sa Pravilnikom o izdavačkoj djelatnosti UŠIT FBiH, Poslovnikom o uređivanju i izdavanju časopisa „Naše šume“ i Odlukom Upravnog odbora UŠIT FBiH, sa 17. sjednice, održane dana 19.06.2024. godine, Upravni odbor **raspisuje**

**K O N K U R S**

**za izbor i imenovanje glavnog urednika časopisa „Naše šume“**

I

**Opis pozicije glavnog urednika časopisa „Naše šume“:**

* Primjenjuje uređivačku politiku UŠIT FBiH u skladu sa internim aktima UŠIT FBiH.
* Odgovoran za pravovremeno izdavanje svesaka u skladu sa predviđenom periodičnošću.
* Predlaže članove Redakcije.
* Predlaže članove Savjeta časopisa.
* Predlaže članove Uredničkog odbora po naučno-stručnim oblastima.
* Sa tehničkim urednikom vodi Registar prispjelih radova, Arhivu izjava autora, Uputstvo recezentima, Listu recenzenata i Registar recenzija.
* Vrši recenziranje radova u skladu sa Poslovnikom.
* Saziva sjednice Redakcijskog odbora i rukovodi njihovim radom.
* Određuje rukopise prema tematskim prioritetima.
* Ima ovlašćenja da se sa autorima dogovara po svim pitanjima vezanim za štampanje rukopisa.
* Ima ovlašćenja da u dogovoru sa autorima, a po sugestijama Redakcijskog odbora, recenzenta, tehničkog urednika ili lektora, izvrši izmjene u tekstu ili u naslovu rada.
* Odgovoran je za izdavačku djelatnost časopisa.

- Vrši i druge aktivnosti neophodne za rad časopisa „Naše šume“ u skladu sa zakonom i

 Statutom UŠIT FBiH.

II

Izbor i imenovanje glavnog i odgovornog urednikaizvršit će Upravni odbor UŠIT FBiH, a na osnovu Izvještaja koji će pripremiti Komisija za izbor i imenovanje glavnog urednika časopisa „Naše šume“ u sastavu:

1. Prof.dr.sc. Besim Balić-predsjednik.
2. Akademik Vladimir Beus-član.
3. Prof.dr.sc. Sead Ivojević-član.

III

Imenovanje glavnog urednikase vrši na period od četiri 4 /četiri/ godine uz mogućnost jednog reizbora. Glavni urednik ima pravo na naknadu koju utvrđuje Upravni odbor UŠIT FBiH u skladu sa finansijskim mogućnostima.

IV

Članove Redakcije, Savjeta Časopisa, Uredničkog odbora po naučno-stručnim oblastima predlaže Glavni urednik, a imenuje ih Upravni odbor Udruženja.

Mandat članova Redakcije i Uredništva (Savjet Časopisa i Uredničkog odbor po naučno-stručnim oblastima) traje u skladu sa mandatom glavnog urednika.

V

**Uslovi**

Kandidat je dužan ispunjavati slijedeće uslove:

1. **Opći uslovi:**
2. da je državljanin Bosne i Hercegovine,
3. da je osoba starija od 18 godina i mlađa od 70 godina na dan imenovanja,
4. **Posebni uslovi:**

- da posjeduje VIII stepen stručne spreme/doktor nauka iz oblasti šumarstva,

- iskustvo u radu u izdavačkoj djelatnosti (glavni urednik, član redakcije ili drugih organa časopisa i sl.),

VI

Prijave kandidata treba da sadrže(skenirane originale)**:**

1. prijava na konkurs-email,
2. potpisana kraća biografija, sa adresom i brojem telefona (ne više od 5 stranica),
3. fakultetska diploma doktora nauka iz oblasti šumarstva,
4. uvjerenje o državljanstvu,
5. da je osoba starija od 18 godina i mlađa od 70 godina na dan imenovanja (utvrđuje se iz Uvjerenja o državljanstvu),
6. iskustvo u radu u izdavačkoj djelatnosti (glavni urednik, član redakcije ili drugih organa časopisa, publikacija i sl.) - (potpisana skenirana izjava).

VII

Javni konkurs će se objaviti na web i Facebook stranici UŠIT FBiH.

Konkurs ostaje otvoren 15 dana od dana objavljivanja na web i Facebook stranici UŠIT FBiH.

VIII

Prijave sa traženim skeniranim originalnim dokumentima dostaviti na email UŠIT FBIH: info@usitfbih.ba

Nepotpune i neblagovremene prijave neće se uzeti u razmatranje.

U Sarajevu, dana 11.07.2024. godine

UPRAVNI ODBOR UŠIT FBIH